OpenLLM-France/wikimedia huggingface dataset:
# Província del Nord-est (Sri Lanka)

La província del Nord-est de Sri Lanka ha sorgit de la unió de les antigues províncies del Nord i l'Est en una de sola.
La província del Nord-est (NEP, segons les sigles del nom en anglès, North Eastern Province) és una entitat artificial formada arran del Pacte Indo-Lanka signat entre Rajiv Gandhi i Junius Richard Jayewardene. El primer ministre en cap de la NEP fou Varatharaja Perumal, professor del Departament d'Economia de la Universitat de Jaffna. El consell fou destituït pel president Premadasa per a satisfer les demandes dels LTTE.
Es divideix en 8 districtes:
* Ampara 2.984 km²
* Batticaloa 2.463 km²
* Jaffna 1.114 km²
* Kilinochchi 1.171 km²
* Mannar 1.963 km²
* Mullaitivu 1.580 km²
* Trincomalee 2.616 km²
* Vavuniya 2.642 km²
El 16 d'octubre de 2006 el Tribunal Suprem singalès va dictaminar que la unió administrativa de les províncies del Nord i de l'Est era contrària a la llei i s'havia de tornar a les dues províncies inicials, coincidint amb els partits nacionalistes singalesos més radicals (la demanda la va presentar el JVP).

## Enllaços externs

* Pàgina del consell provincial de la NEP Arxivat 2006-02-18 a Wayback Machine.
* Ciutats de la NEP Arxivat 2007-03-11 a Wayback Machine.
# Campionats del món de ciclocròs de 1980

Els Campionats del món de ciclocròs de 1980 foren la 31a edició dels mundials de la modalitat de ciclocròs i es disputaren el 26 i 27 de gener de 1980 a Wetzikon, Zuric, Suïssa. Foren tres les proves disputades.

## Resultats

| Prova | Or | Plata | Bronze |
| Cursa elit | Roland Liboton | Klaus-Peter Thaler | Hennie Stamsnijder |
| Cursa amateur | Fritz Saladin | Andrzej Mąkowski | Grzegorz Jaroszewski |
| Cursa júnior | Radomír Šimůnek | Jokin Mujika | Bernard Woodtli |

## Classificacions
### Classificació de la prova elit

| Pos. | Ciclista | País | Temps |
| | Roland Liboton | Bèlgica | 1 h 07 min 17 s |
| | Klaus-Peter Thaler | RFA | + 0:19 |
| | Hennie Stamsnijder | Països Baixos | + 0:19 |
| 4 | Albert Zweifel | Suïssa | + 0:22 |
| 5 | Peter Frischknecht | Suïssa | + 1:25 |
| 6 | Erwin Lienhard | Suïssa | + 2:20 |
| 7 | André Geirland | Bèlgica | + 3:04 |
| 8 | Robert Vermeire | Bèlgica | + 3:43 |
| 9 | Alex Gérardin | França | + 4:15 |
| 10 | Gilles Blaser | Suïssa | + 4:36 |

### Classificació de la prova amateur

| Pos. | Cycliste | Pays | Temps |
| | Fritz Saladin | Suïssa | 1 h 00 min 09 s |
| | Andrzej Mąkowski | Polònia | + 0:21 |
| | Grzegorz Jaroszewski | Polònia | + 0:27 |
| 4 | Carlo Lafranchi | Itàlia | + 0:32 |
| 5 | Dieter Uebing | RFA | + 0:39 |
| 6 | Franco Vagneur | Itàlia | + 1:32 |
| 7 | Ueli Müller | Suïssa | + 1:41 |
| 8 | Ivan Messelis | Bèlgica | + 1:56 |
| 9 | Vito Di Tano | Itàlia | + 2:06 |
| 10 | Paul De Brauwer | Bèlgica | + 2:21 |

### Classificació de la prova júnior

| Pos. | Cycliste | Pays | Temps |
| | Radomír Šimůnek | Txecoslovàquia | 42 min 48 s |
| | Jokin Mujika | Espanya | + 0:06 |
| | Bernard Woodtli | Suïssa | + 0:16 |
| 4 | Rigobert Matt | RDA | + 0:18 |
| 5 | Hansjörg Winkler | RFA | + 0:18 |
| 6 | Eric Vanderaerden | Bèlgica | + 0:32 |
| 7 | Heinz Matschke | RFA | + 0:46 |
| 8 | Tadeusz Krześlak | Polònia | + 0:53 |
| 9 | Rudi Flierl | RFA | + 1:08 |
| 10 | Ernst Weidmann | Suïssa | + 1:34 |

## Medaller

| Pos. | País | Or | Plata | Bronze | Total |
| 1 | Suïssa | 1 | 0 | 1 | 2 |
| 2 | Bèlgica | 1 | 0 | 0 | 1 |
| 2 | Txecoslovàquia | 1 | 0 | 0 | 1 |
| 4 | Polònia | 0 | 1 | 1 | 2 |
| 5 | RFA | 0 | 1 | 0 | 1 |
| 5 | Espanya | 0 | 1 | 0 | 1 |
| 7 | Països Baixos | 0 | 0 | 1 | 1 |

## Referències

* Web de l'UCI
* Resultats a les-sports.info
# Truchtersheim (antic municipi)

Truchtersheim (en alsacià Trüdersche) és un antic municipi i actual municipi delegat francès, situat a la regió del Gran Est, al departament del Baix Rin. L'any 1999 tenia 2.373 habitants. Limita amb Reitwiller al nord-est, Pfettisheim a l'est, Behlenheim i Wiwersheim al sud i Kleinfrankenheim a l'oest.
A finals del 2015 es va unir al municipi de Pfettisheim per crear el nou municipi de Truchtersheim.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 830 | 874 | 1.439 | 1.745 | 2.024 | 2.373 |

## Administració

Llista d'alcaldes :
| Període | Identitat | Partit |
| 2001- | Justin Vogel | |

## Referències

* ↑ Arrêté du 3 décembre 2015 portant création de la commune nouvelle de Truchtersheim
# Shinichi Fukushima

Shinichi Fukushima (en japonès: 福島 晋一, 17 de setembre de 1971) va ser un ciclista japonès, professional del 2002 al 2013. En el seu palmarès destaquen els Campionats nacionals en ruta i en contrarellotge. Actualment és el director esportiu del Nippo-Vini Fantini.

## Palmarès

* 2002
** Vencedor d'una etapa a la Volta al Japó
* 2003
** Campió dels Japó en ruta
** Vencedor d'una etapa al Volta a Hokkaidō
* 2004
** 1r a la Volta al Japó
** 1r al Gran Premi de Saint-Étienne Loire
** Vencedor d'una etapa al Circuit de les Ardenes
** Vencedor d'una etapa a la Volta a Sèrbia
* 2005
** 1r al Tour de Siam i vencedor d'una etapa
* 2006
** Vencedor d'una etapa al Tour de Siam
** Vencedor d'una etapa a la Volta a Lleó
* 2007
** Vencedor d'una etapa al Tour de Langkawi
** Vencedor d'una etapa al Tour de Corea
* 2008
** Vencedor d'una etapa a la Volta al Japó
* 2010
** Campió dels Japó en contrarellotge
** 1r a la Volta a Okinawa i vencedor d'una etapa
* 2011
** 1r al Tour de Brunei
** Vencedor d'una etapa al Tour de Taiwan
** Vencedor de 2 etapes a la Volta a Indonèsia
* 2012
** Vencedor de 2 etapes a la Jelajah Malaysia

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Magí Bartralot Auladell

Magí Bartralot Auladell (Sant Cugat del Vallès, 1892 - ibídem, 1980) fou un líder rabassaire, polític i alcalde.
Nascut en el si d'una família de rabassaires de Sant Cugat del Vallès que conreava les vinyes de Can Fatjó dels Xiprers i Torre Negra, era el més gran dels tres germans. El 1918 participarà en la fundació de la cooperativa de consum El Espejo, formada per rabassaires i paletes republicans. Aquest mateix any participarà en la creació de l'Agrupació de Cultura Racional de Sant Cugat, de la qual serà escollit president. Va ser un dels fundadors de la Unió de Rabassaires a Sant Cugat el 1922 i des de jove va estar lligat al federalisme. Així mateix, als anys 20 va ser impulsor del cooperativisme i el racionalisme. El 1925 es casa amb Presentació Mir Beltrán, que també era d'idees republicanes, a més de maçona.
El 1929 va ser elegit president de la Unió Santcugatenca per un breu període temps, i el 1930 va ser el secretari del recent creat Centre Republicà Federal (CRF). Era el representant de l'ala més esquerrana i obrerista del CRF.
En proclamar-se la República a Sant Cugat del Vallès, com bon orador que era, va ser un dels encarregats de pronunciar els discursos des de la balconada de l'ajuntament. Va ser escollit regidor pel CRF a les eleccions municipals de 1931, fent-se càrrec dels temes d'educació i cultura. Junt amb Ramon Mas i Colomer va ser un dels impulsors de la publicació L'Avenir, en la que figurava com propietari.
Detingut arran dels fets d'octubre de 1934, seria empresonat al vaixell Uruguay. Va ser jutjat l'octubre de 1935 i condemnat a 6 mesos i un dia de presó.
El juliol de 1936 formà part del Comitè de Milícies Antifeixistes de Sant Cugat del Vallès en representació del CRF. Fou escollit alcalde el 14 d'octubre de 1936, càrrec en el qual es mantindria fins a la seva dimissió el 19 de gener de 1938. Poc després seria cridat a files. En finalitzar la guerra va passar a França, on va participar en la resistència a l'ocupació nazi. Després de la guerra treballà primer a Carcassona i més tard a una finca, on es va retrobar amb el seu germà Bonaventura, supervivent del camp de Mauthausen. Tornà a Sant Cugat el 1948, retrobant-se amb la seva dona Presentació Mir Beltrán, que havia patit la repressió franquista. Decebut per la situació que va trobar, es va retirar a treballar les seves terres, abandonant la política activa.
Moriria a Sant Cugat el 1980, deixant com última voluntat el desig de ser enterrat civilment i amb la bandera republicana cobrint el taüt.

## Enllaços externs

* Biografia de Magí Bartralot Auladell

## Referències

* ↑ «Un alcalde en temps difícils: Magí Bartralot Auladell». [Consulta: 28 desembre 2018].
* ↑ MOTA MUÑOZ, José Fernando. «El sindicalisme agrari: la Unió de Rabassaires». [Consulta: 15 maig 2020].
* ↑ MOTA MUÑOZ, José Fernando. «Els republicans federals: de la Gloriosa al Centre Republicà Federal». [Consulta: 15 maig 2020].
# Província del Nord (Ruanda)

La Província del Nord (kinyarwanda Intara y'Amajyaruguru; francès Province du Nord) és una de les cinc províncies de Ruanda. Va ser creada a principis de gener de 2006 com a part d'un programa de descentralització del govern que reorganitzava les estructures del govern local del país. La seva població era de 1.726.370 habitants en 2012.(2012)
La Província del Nord comprèn la major part de les antigues províncies de Ruhengeri i Byumba, junt amb porcions septentrionals de la província de Kigali Rural. Es divideix en els districtes de Burera, Gakenke, Gicumbi, Musanze i Rulindo.
La capital de la província del nord és Byumba.
Les llengües oficials de la província són l'anglès, el francès i el kinyarwanda.
El governador, nomenat per decret presidencial, és actualment Hon. Gatabazi Jean Marie Vianney.
Els governants anteriors de la província del nord van ser Claude Musabyimana, Bosenibamwe Aimée, Boniface Rucagu, antic governador de la província de Ruhengeri.

## Referències

* ↑ «Archived copy». Arxivat de l'original el 2012-12-06. [Consulta: 6 desembre 2012].
* ↑ Edward K. Mwesigye, Rwanda: Remembering Vital - Governor Rucagu, The New Times, 15 April 2006. Retrieved 13 December 2012.
* ↑ Joseph Sebarenzi, God Sleeps in Rwanda: A Journey of Transformation, Simon and Schuster, 2009. ISBN 9781416575733

## Enllaços externs

* Província del Nord - Lloc web oficial
# Canhac (Alta Garona)

Canhac (oficial Caignac) és un municipi occità del Lauragués, en el Llenguadoc, del departament de l'Alta Garona, a la regió d'Occitània.

## Referències

* ↑ Toponímia occitana
# Widdringtonia nodiflora

Widdringtonia nodiflora és una espècie de conífera de la família Cupressaceae. Es coneix localment com xiprer de muntanya o cedre de muntanya. És un arbret productor d'olis aromàtics i d'una fusta naturalment setinada que permet la construcció de mobles i revestiments de fusta de qualitat.

## Descripción

Widdringtonia nodiflora apareix més sovint en forma d'arbust en matollars o en forma d'arbre d'uns 4 a 6 metres d'alçada però en àrees més remotes de les muntanyes orientals de Zimbabwe s'han trobat espècimens més alts. L'escorça és de grisa a marró, fissurada fina i verticalment la qual es va descamant longitudinalment revelant unes tires rogenques sota l'escorça. Les fulles joves són aciculiformes (en forma d'agulla), disposades en espiral, d'un color verd viu i d'unes mides d'un 2 cm de llarg. els cons masculins són petits d'uns 2-4 mm de llarg i terminals i els cons femenins són més aviat globosos d'uns 2 cm de diàmetre. Els fruits són de color marró fosc a negre amb una aparent ala de color vermellós.

## Distribució i hàbitat

Sovint es troba en àrees muntanyenques a gran alçada, entre roques i en barrancs. També creix a la zona del fynbos i en prats tipus pastura de Sud-àfrica. Normalment aquest grup es troba en àrees reduïdes en altitud. El seu estat de conservació no és alarmant, és una espècie bastant recurrent i no estaria en la llista d'espècies amenaçades.

## Etimologia

* Widdringtonia: El gènere fa referència al capità de l'Armada Reial anglesa, Edward Widdrington, que també va ser un botànic interessat en coníferes als finals de 1700 i a principis del 1800.
* nodiflora: l'epítet específic significa "flors als nodes".

## Sinonímia

* Widdringtonia cupressoides auctt.
* Cupressus cornuta Carrière
* Juniperus capensis Lam.
* Pachylepis commersonii Brongn.
* Thuja cupressoides L.
* Widdringtonia mahoni Mast.
* Widdringtonia natalensis Endl.
* Widdringtonia caffra O. Berg
* Widdringtonia dracomontana Stapf
* Widdringtonia stipitata Stapf
* Widdringtonia wallichii Endl.
* Brunia nodiflora L.

## Referències

* 1 2 Trees of Southern Africa, Coates Palgrave, Keith and Meg-Struik Publishers 2002- ISBN 1868723895
* ↑ http://www.plantzafrica.com/plantwxyz/widdnod.htm Arxivat 2016-03-21 a Wayback Machine.
* ↑ «Widdringtonia nodiflora» a EOL. Data consulta: 24 de novembre de 2014.
# Tuc d'Aubars

El Tuc d'Aubars és una muntanya de 2.073 metres que es troba entre els municipis de Bossòst, a la comarca de la Vall d'Aran i França.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sienna Plantation

Sienna Plantation és una concentració de població designada pel cens dels Estats Units a l'estat de Texas. Segons el cens del 2000 tenia 1.896 habitants.

## Demografia

Segons el cens del 2000, Sienna Plantation tenia 1.896 habitants, 565 habitatges, i 510 famílies. La densitat de població era de 45,3 habitants per km².
Dels 565 habitatges en un 57,2% hi vivien nens de menys de 18 anys, en un 84,1% hi vivien parelles casades, en un 4,2% dones solteres, i en un 9,6% no eren unitats familiars. En el 8% dels habitatges hi vivien persones soles el 0,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,36 i el nombre mitjà de persones que vivien en cada família era de 3,56.
Per edats la població es repartia de la següent manera: un 35,6% tenia menys de 18 anys, un 5,1% entre 18 i 24, un 40,5% entre 25 i 44, un 16,2% de 45 a 60 i un 2,5% 65 anys o més.
L'edat mediana era de 32 anys. Per cada 100 dones de 18 o més anys hi havia 98,2 homes.
La renda mediana per habitatge era de 97.466 $ i la renda mediana per família de 100.310 $. Els homes tenien una renda mediana de 63.242 $ mentre que les dones 41.607 $. La renda per capita de la població era de 34.432 $. Aproximadament el 2,9% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sienna Plantation». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 12 agost 2010].
* ↑ «Geographic Comparison Table- Sienna Plantation». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Magí Cadevall i Soler

Magí Cadevall i Soler (Terrassa, 30 de juliol de 1937) és un professor universitari i polític català.

## Biografia

Es doctorà en Filosofia i Lletres a la Universitat de Barcelona i fou professor de Lògica i Filosofia de la Ciència a la Universitat Autònoma de Barcelona. És membre d'Òmnium Cultural, de l'associació Amics de les Arts i a l'Associació de Veïns de Ca n'Aurell, del Centre Excursionista de Terrassa i del Centre d'Esports Bon Aire.
Militant de la UGT de Catalunya, fou secretari de la secció d'universitaris FETE-UGT el 1987-1991. El 1961 es va afiliar al Front Obrer de Catalunya (FOC) i el 1974 a Convergència Socialista de Catalunya (CSC) amb la que es va integrar al Partit dels Socialistes de Catalunya (PSC-PSOE) el 1978, del qual n'ha estat membre del Consell Nacional, secretari d'organització de la Federació del Vallès Occidental i primer secretari de l'Agrupació de Terrassa. Fou elegit diputat a les eleccions al Parlament de Catalunya de 1988, 1992 i 1995. Ha estat vicepresident de la Comissió de Política Cultural del Parlament de Catalunya (1988-1992).

## Obres

* La lògica de la investigació científica (1985)
* L'estructura de la teoria de l'evolució (1988)

## Referències

* ↑ Diputats del Parlament de Catalunya en la III Legislatura p. 61

## Enllaços externs

* Diputats al Parlament de Catalunya a La Vanguardia, 31 de maig de 1988
* Magí Cadevall a Dialnet
# Pseudorasbora fowleri

Pseudorasbora fowleri és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Zhu, S.-Q. 1995. Synopsis of freshwater fishes of China. Jiangsu Science and Technology Publishing House i-v + 1-549.
# Cal Torner

Cal Torner és una obra del municipi de Cercs (Berguedà) inclosa en l'Inventari del Patrimoni Arquitectònic de Catalunya.

## Descripció

Es tracta d'una construcció d'estructura rectangular i horitzontal amb un afegitó a la part nord. Teulada a doble vessant amb carener paral·lel a la façana principal (costat de migdia). Conserva un porxo d'accés format per una llinda treballada de grans dimensions amb suports de carreus grossos i ben escairats. Poques obertures i petites amb marcs de fusta. Aparell general irregular de dimensions mitjanes amb carreus grossos a les cantonades. Obertures antigues tapiades i contrafort de suport a la banda nord. Conserva finestres amb tancament de fusta tornejada tradicionalment i petites reixes de ferro forjat. A la planta baixa de la façana principal, estables per al bestiar amb voltes d'arc de mig punt. Part superior amb terrat obert i barana de fusta original.
Al voltant de l'era en roca natural hi ha una tipologia de cobert/pallissa molt interessant. Està format per un cos central i una ampliació lateral. Té dos nivells conservant el terra original en fusta del nivell superior. Obertura de grans dimensions amb arc de mig punt adovellat. Accés al nivell superior per escala lateral. Carreus de grans dimensions. Teulada del cos principal a dues aigües i de l'ampliació lateral a un pendent.

## Història

Datat l'acabament de la seva construcció l'any 1680, ha tingut diferents reformes en la seva estructuració. La seva disposició i edificis annexos demostren la gran importància que tingué la casa en els segles xviii i xix fonamentalment. Habitada regularment fins a aproximadament l'any 1965 i habitada encara ara de forma esporàdica com a segona residència.

## Referències

* 1 2 3 «Cal Torner». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2016].
# Zachery Ty Bryan

Zachery Ty Bryan (Aurora, Colorado, 9 d'octubre de 1981) és un actor estatunidenc conegut sobretot pel seu rol de Brad Taylor a la comèdia de situació Home Improvement.

## Vida personal

Bryan va néixer a Aurora. Els seus pares foren Jenny i Dwight Bryan. El seu cosí és el quarterback dels Denver Broncos, Brady Quinn. El 2007, Zachery es va casar amb la seva nòvia Carly Bryan.

## Carrera
### Televisió

Abans de participar en Home Improvement, va començar a actuar a Denver. El seu interès per l'actuació aviat el va portar a Califòrnia, a on formà part de la sèrie Home Improvement, en el rol de Brad, el fill gran de Taylor.
Mentrestant actuava a Home Improvement, feu la seva primera aparició com Steve a The Fresh Prince of Bel-Air. El 1995, quan la sèrie que l'havia fet famós ja s'havia acabat, Bryan feu breus aparicions a moltes sèries de televisió com Buffy the Vampire Slayer (2002), Veronica Mars (2005) i Shark (2006). També va aparèixer en un episodi de Ready Rainbow, així com a Smallville (2003). El 2005 va aparèixer al telefilm Code Breakers. A més a més, també va aparèixer a Cold Case i el 2008 a Burn Notice.
També actuà com Thor al telefilm Thor:Hammer of the Gods el 2009.

### Cinema

* First Kid (1996).
* The Rage:Carrie 2 (1999).
* The Fast and the Furious: Tokyo Drift (2006).

## Referències

* ↑ Zachery Ty Bryan Biography (1981-)
* ↑ Freshman QB from Ohio might be ready to lead Irish, retrieved October 10, 2007.
* ↑ Zachery Ty Bryan a Internet Movie Database (anglès)

## Enllaços externs

* Zachery Ty Bryan - Website Arxivat 2011-07-18 a Wayback Machine. (anglès)
# Tuc d'Arenho

El Tuc d'Arenho és una muntanya de 2.524 m d'altitud, amb una prominència de 77 m que es troba entre els municipis de Naut Aran i de Vielha e Mijaran, a la comarca de la Vall d'Aran.
Al cim podem trobar-hi un vèrtex geodèsic (referència 258061001).

## Referències

* ↑ Geògraf Salvador Llobet Edicions Cartogràfiques. Val d'Aran, Esc. 1:40.000. 1a edició. Granollers: Editorial Alpina, 2001. ISBN 84-8090-048-2.
* 1 2 Institut Cartogràfic i Geològic de Catalunya
# Shlykovita

La shlykovita és un mineral de la classe dels silicats. Rep el nom en memòria del geòleg rus Valerii Georgievich Shlykov (1941–2007), especialista en estudis de raigs X de fil·losilicats, mineralogia de roques sedimentàries, litologia i pedologia.

## Característiques

La shlykovita és un silicat de fórmula química KCa[Si₄O$_9$(OH)]·3H₂O. Va ser aprovada com a espècie vàlida per l'Associació Mineralògica Internacional l'any 2008, sent publicada per primera vegada el 2010. Cristal·litza en el sistema monoclínic. La seva duresa a l'escala de Mohs es troba entre 2,5 i 3. És una espècie estretament lligada a la criptofil·lita i a la mountainita.

## Formació i jaciments

Va ser descoberta al mont Rasvumtxorr, dins ,a mina que duu el mateix nom, al massís de Khibini (óblast de Múrmansk, Rússia), on es troba en cristalls aïllats i en intercreixements amb criptofil·lita, associada normalment a ilmenita, eudialita i feldespat. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Shlykovite» (en anglès). Mindat. [Consulta: 26 gener 2022].
# Fury

Fury és la primera pel·lícula estatunidenca de Fritz Lang estrenada el 1936, i evoca el linxament als Estats Units.

## Argument

Joe Wilson planeja casar-se i posa el seu propi negoci al costat dels seus germans. De passada en una petita ciutat, és acusat per una sèrie de coincidències com a sospitós d'un segrest d'una nena (que no ha comès). És ingressat a la presó amb caràcter preventiu. Per boca d'un dels ajudants del comissari, s'inicia una sèrie de rumors quan en anar a un bar, parla del que ha passat exagerant una mica. La gent del bar indignada per la naturalesa del crim es convoca a la plaça davant de la comissaria. A mesura que augmenta la concentració de gent, augmenten proporcionalment els crits fins llançaments de pedres. Finalment, després d'un intent fallit d'ingrés, la gent s'ha convertit en una massa que comença a cridar i a embogir, descontrolada llança foc i incendia la delegació. A través de les reixes de la finestra es veu el desgraciat Wilson lluitant contra les flames, en una cel·la en la qual està tancat, però encara que aconsegueix escapar és donat per mort, ja que l'incendi fa caure el lloc impedint el rescat de cos.
En un segon bloc comença el judici als pocs (22 persones) autors materials de l'atac que s'aconsegueixen identificar gràcies a sorolls de la ràdio. Paral·lelament, Joe trama al costat dels seus germans la venjança: romandre com mort, fins i tot per a la seva promesa, tot sigui perquè els qui van intentar matar-lo pateixin tant com sigui possible. Durant el procés es discorre sobre les culpes dels acusats en particular, com de la massa en general. Arribant als legats finals, la promesa de Joe descobreix amb alegria que el seu promès és viu, encara que es dona comte del que vol fer i li fa raonar, però no ho aconsegueix. Finalment, quan s'està sentenciant al grup d'incendiaris, apareix Joe per salvar-los de la seva condemna. D'una banda, perquè el discurs de la seva promesa li va provocar un remordiment insuportable, i, d'altra, com a mitjà de recuperar la seva identitat i la seva promesa.

## Repartiment

* Sylvia Sidney: Katherine Grant
* Spencer Tracy: Joe Wilson
* Walter Abel: El procurador general
* Bruce Cabot: Kirby Dawson
* Edward Ellis: El xèrif
* Walter Brennan: 'Bugs' Meyers
* Esther Dale: Sra. Whipple
* Arthur Stone: Durkin
* Clarence Kolb (no surt als crèdits): Un amic de Durkin

## Nominacions

* 1937 − Oscar al millor guió original per Norman Krasna

## Referències

* ↑ «Fury». The New York Times.

## Enllaços externs

* Anàlisi de la pel·lícula Arxivat 2007-12-13 a Wayback Machine. al CNDP